**SADRŽAJ:**

1. **PREDMET NABAVE**
	1. Opis predmeta nabave
	2. Količina predmeta nabave
	3. Procijenjena vrijednost nabave (bez PDV-a)
2. **UVJETI NABAVE**
	1. Način izvršenja
	2. Rok izvođenja radova
	3. Rok trajanja ugovora
	4. Mjesto izvođenja radova
	5. Rok valjanosti ponude
	6. Odredbe o cijeni ponude
	7. Prijenos porezne obveze
	8. Rok način i uvjeti plaćanja
	9. Kriterij za odabir ponude
	10. Razlozi isključenja Ponuditelja
	11. Dokazi sposobnosti
	12. Ostali uvjeti
3. **BITNI UVJETI ZA IZVRŠENJE UGOVORA**
	1. Osiguranje, jamstva, ugovorna kazna
	2. Načelo savjesnosti i poštenja
	3. Popis gospodarskih subjekata s kojima je Naručitelj u sukobu interesa ili

 navod da takvi subjekti ne postoje

* 1. Ostali bitni uvjeti za izvršenje ugovora
1. **ODREDBE O PONUDI**
	1. Sadržaj ponude-sastavni dijelovi ponude
	2. Način izrade i dostave ponude
	3. Jezik i pismo ponude
	4. Rok za dostavu ponude
	5. Rok i mjesto otvaranja ponude
	6. Adresa za dostavu ponude i potrebna oznaka na omotnici ponude
	7. Služba i osoba zadužena za kontakt
	8. Odredbe o odabiru ponude ili poništenju postupka nabave
	9. Posebne odredbe
2. **OBAVIJEST O REZULTATIMA POSTUPKA NABAVE**
3. **OSTALO**
4. **PRILOZI POZIVU ZA DOSTAVU PONUDA**

 Prilog I. - obrazac Ponudbeni list

 Prilog II. - obrazac za Podizvoditelje

Prilog III. - obrazac Troškovnik

Prilog IV. - Izjava o integritetu

Prilog V - Izjava Ponuditelja

Prilog VI. - obrazac Popis ugovora o radovima izvršenim u 2014. godini i u posljednjih 5 (pet) godina (2009., 2010., 2011., 2012. i 2013. godini).

Naručitelj Grad Rijeka je pokrenuo postupak nabave za **Nabava i postava montažnog sanitarnog objekta na plaži Vila Nora (Ev. br. iz Plana nabave: 02-04-07/2014),** a za koju sukladno članku 18. stavak 3. Zakona o javnoj nabavi (NN br.90/11, 83/13 i 143/13) nije obvezan provesti jedan od postupaka propisan Zakonom o javnoj nabavi, s obzirom na to da je procijenjena vrijednost predmeta nabave manja od 500.000,00kn bez PDV-a .

Poziv za dostavu ponuda, upućen gospodarskim subjektima, objavljuje se na internetskim stranica Grada (<http://www.rijeka.hr/Javna> nabava), a sukladno slijedećim uvjetima i zahtjevima koji predstavljaju osnovne elemente za izradu ponude:

1. **PREDMET NABAVE**
	1. **Opis predmeta nabave:**

Predmet radova: Nabava i postava montažnog sanitarnog objekta na plaži Vila Nora (u daljnjem tekstu: radovi).

Opis predmeta nabave iskazan je dokumentacijom: Troškovnikom (Prilog III) u prilogu Poziva za dostavu ponude (u daljnjem tekstu: Poziv) i ovim Pozivom. Ponuditelj je u obvezi obratiti se u slučaju bilo kakvih nejasnoća ili dvojbi u bilo kojem trenutku, službi i osobama Naručitelja koje su u točki 4.7. Poziva navedene kao osobe za kontakt.

Izvršitelj će u realizaciji ugovora poštivati i postupati u skladu sa svim pozitivnim propisima Republike Hrvatske, te će se pridržavati uputa koje je zaprimio od osobe navedene kao: osoba zadužena za kontakt – pojašnjenja vezana za predmet nabave (točka 4.7. Poziva za dostavu ponuda – u daljnjem tekstu Poziv), u daljnjem tekstu: odgovorna osoba Naručitelja.

Izvoditelj je u obvezi, prije početka radova, zatražiti i dobiti suglasnost od nadležnog tijela za zauzeće javnih površina za vrijeme izvođenja radova te zonu izvođenja radova održavati, što je uključeno u ukupnu cijenu radova. U obvezi Izvoditelja je ishođenje dozvole za ulazak vozila u zonu koju Izvoditelj koristi za izvođenje radova. Naručitelj nije u obvezi osigurati priključak na komunalnu infrastrukturu, parkirališni prostor, deponij i druge usluge za izvođenje radova.

Izvoditelj je obvezan radove izvoditi sukladno Troškovniku, zakonima, drugim pozitivnim propisima, tehničkim i drugim važećim normativima.

Izvoditelj se mora pridržavati uputa koje je zaprimio od Naručitelja.

Stijensku masu obale Izvoditelj je dužan tijekom izvođenja radova očuvati u stanju zatečenom u trenutku uvođenja u posao.

Sve eventualne štete, gubitke i troškove koji proizlaze kao posljedica ili rezultat aktivnosti vezanih uz radove, a uvjetovani su Izvoditeljevom krivnjom ili odgovornošću, Izvoditelj će nadoknaditi o svom trošku.

Izvoditelj je dužan pribaviti valjani dokaz uporabljivosti i prije ugradnje Naručitelju dati na uvid svu potrebnu atestnu dokumentaciju o kvaliteti materijala, te u potpunosti odgovarati za ispravnost izvršene isporuke i kvalitetu ugradnje svih ugrađenih elemenata, kako je to definirano Troškovnikom. Sukladnost postupanja Izvoditelja sa sustavom osiguranja kvalitete ne oslobađa Izvoditelja njegovih obveza ili odgovornosti preuzetih Ugovorom. Obveza Izvoditelja je izrada tipskog projekta, sukladno Troškovniku.

Izvoditelj je dužan pridržavati se tijekom izvođenja radova mjera osiguranja radnika, pješaka, vozila i imovine u zoni koju Izvoditelj koristi za izvođenje radova, primjenjujući i pridržavajući se svih mjera zaštite na radu i pozitivne propise vezanih uz zaštitu na radu.

Izvoditelj će poduzeti sve potrebne mjere zaštite okoliša (u zoni izvođenja radova i izvan zone izvođenja radova u mjeri nužnoj za potrebe izvođenja radova).

Obveza Izvoditelja je nakon izvedenih predmetnih radova lokaciju radova osloboditi od osoba i stvari.

Izvoditelj će provesti pregled izvedenih radova nakon što ovlaštenoj osobi Naručitelja preda dokumentaciju izvedenog stanja i dokumentaciju za gospodarenje i održavanje sa dovoljno raspoloživih podataka i uputa da bi Naručitelj mogao gospodariti, održavati, rastavljati, ponovo sastavljati, prilagođavati i popravljati predmet radova. Pod uspješnom primopredajom radova Naručitelju podrazumijeva se završetak svih radova ili aktivnosti koji su potrebni za uklanjanje eventualnih nedostataka.

Zahtjevi tehničke specifikacije predmeta nabave, njena vrsta, kvaliteta i količina u cijelosti su iskazana u Troškovniku koji je sastavni dio Poziva (Prilog III).

Dozvoljeno je nuđenje isključivo **cjelokupnog predmeta nabave**.

* 1. **Količina predmeta nabave :** sukladno priloženom Troškovniku
	2. **Procijenjena vrijednost nabave (bez PDV-a): 109.200,00 kn**
1. **UVJETI NABAVE:**

**2.1. Način izvršenja :** ugovor

2.1.1 Ukoliko se dva ili više gospodarskih subjekata udruže radi podnošenja **zajedničke** **ponude**, u ponudi se obavezno navodi da se radi o ponudi Zajednice ponuditelja. Članovi Zajednice ponuditelja između sebe biraju nositelja zajedničke ponude koji je zadužen za komunikaciju sa Naručiteljem. Nositelj ponude Zajednice ponuditelja potpisuje ponudu, ako članovi Zajednice ponuditelja ne odrede drugačije. Ponuda Zajednice ponuditelja obvezno sadrži oznaku da se radi o ponudi Zajednice ponuditelja. U ponudi Zajednice ponuditelja mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član Zajednice ponuditelja. Za svakog pojedinog člana Zajednice ponuditelja navodi se: naziv i sjedište, adresa, OIB (ili nacionalni identifikacijski broj prema zemlji sjedišta pojedinog člana zajednice Ponuditelja, ako je primjenjivo), poslovni (žiro), broj računa (IBAN), navod o tome je li član Zajednice ponuditelja u sustavu poreza na dodanu vrijednost, navod o tome da li Ponuditelj koristi prijenos porezne obveze (opcionalno), adresa za dostavu pošte, adresa e-pošte, kontakt osoba Ponuditelja, broj telefona, broj telefaksa i kontakt osoba.

U slučaju odabira ponude Zajednice ponuditelja Naručitelj zadržava pravo od Zajednice ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje Ugovora.

Odgovornost Ponuditelja je solidarna.

Ponuditelj koji je samostalno podnio Ponudu ne smije istodobno sudjelovati u ponudi Zajednice ponuditelja.

2.1.2. Ukoliko Ponuditelj namjerava dio ugovora dati u podizvođenje **Podizvoditelju/ima**, tada u ponudi mora navesti sljedeće podatke:

* naziv ili tvrtku, sjedište, OIB (nacionalni identifikacijski broj prema zemlji sjedišta gospodarskog subjekta, ako je primjenjivo), i broj računa Podizvoditelja, i
* vrijednost podugovora i postotni dio ugovora koji se daje u podugovor.

U prilogu Poziva nalazi se Obrazac kojeg ispunjava Ponuditelj u slučaju kada dio ugovora daje u podizvođenje Podizvoditelju/ima (Prilog II).

Sudjelovanje Podizvoditelja ne utječe na odgovornost odabranog Ponuditelja za izvršenje ugovora.

Odabrani Ponuditelj može tijekom izvršenja ugovora o nabavi od Naručitelja podnijeti zahtjev za:

* promjenu Podizvoditelja za onaj dio ugovora o nabavi koji je prethodno dao u podizvođenje;
* preuzimanje izvođenja dijela ugovora o nabavi koji je prethodno dao u podizvođenje;
* uvođenje jednog ili više novih Podizvoditelja čiji ukupni udio ne smije prijeći 30% vrijednosti ugovora o nabavi neovisno o tome je li prethodno dao dio ugovora o nabavi u podizvođenju ili ne.

Uz navedeni zahtjev za promjenu Podizvoditelja te uvođenje jednog ili više novih Podizvoditelja odabrani Ponuditelj mora Naručitelju dostaviti podatke iz točke 2.1.2., a za novog/e Podizvoditelja/e, te važeće dokumente kojima se dokazuje da novi Podizvoditelj/i ispunjava/ju uvjete za Podizvoditelja/e koji su navedeni u točki 2.10. i 2.11..

Ukoliko Ponuditelj **ne namjerava dio Ugovora dati u podizvođenje**, tada mora dati **izjavu** da će cijeli predmet Ugovora izvesti samostalno vlastitim resursima.

* 1. **Rok izvođenja radova :** od uvođenja u posao do 30.12.2014. godine;
	2. **Rok trajanja ugovora :** utvrditi će se Ugovorom;
	3. **Mjesto izvođenja radova :** lokacija plaže Vila Nora, Rijeka
	4. **Rok valjanosti ponude :** 90 ( devedeset ) kalendarskih dana od dana otvaranja ponude;
	5. **Odredbe o cijeni ponude :**

Ponuditelj je obvezan prije davanja Ponude upoznati se sa uvjetima definiranim Troškovnikom, proučiti kompletnu dokumentaciju na temelju koje će se nuditi predmet nabave te se upoznati sa lokacijom radova, jer iz nepoznavanja svega navedenog nakon isteka roka za dostavu ponuda neće imati pravo na izmjenu Ponude ili bilo koje druge odredbe iz ovog Poziva kao i Ugovora koji će se sklopiti.

Ponuditelj je kod izrade svoje ponude obvezan pridržavati se slijedećeg:

* cijenu ponude iskazati isključivo na Ponudbenom listu i Troškovniku,
* cijena ponude odnosi se na sve radove navedene u Troškovniku koji je sastavni dio ponude,
* cijena ponude je fiksna i nepromjenjiva iz bilo koje osnove za cijelo vrijeme trajanja Ugovora o radovima koji je predmet ove nabave, isključuje se bilo kakva promjena cijene,
* cijena ponude iskazuje se isključivo u hrvatskim kunama, bez PDV-a,
* iznos PDV-a iskazuje se posebno,
* cijena ponude sa PDV-om iskazuje se posebno,
* cijena ponude izražava se za cjelokupan predmet nabave,
* cijena radova sa PDV-om piše se **brojkama i slovima,**
* nuditi jediničnu cijenu za svaku pojedinu stavku Troškovnika koja mora sadržavati sve troškove i popuste, bez poreza koji se iskazuje posebno iza cijene ponude bez PDV-a,
* nuditi jedinične cijene isključivo za vrstu i kvalitetu materijala navedenu u raspoloživoj dokumentaciji,
* ispuniti Troškovnik u cijelosti te ne mijenjati opis, jedinicu mjere ili količinu pojedine stavke Troškovnika,
* u slučaju da Ponuditelj ne ispuni sve stavke opisane u Troškovniku, Naručitelj će takvu ponudu smatrati neprihvatljivom.

Ukoliko Ponuditelj nije u sustavu PDV-a, tada se na Ponudbenom listu na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja se praznim.

Pri formiranju cijene Ponuditelj je obvezan uzeti u obzir i u cijenu ponude uračunati:

* sav potreban rad, materijal, zaštita, ograđivanje, čišćenje, označavanje, prijenose i prijevoze na gradilištu i izvan lokacije radova, osiguranje deponije za zbrinjavanje svih vrsta otpada nastalih kao posljedica izvršenja Ugovora, nakon izvedbe radova dovođenje zone izvođenja radova u stanje sigurno za pristup i korištenje,
* izradu tipskog projekta novog sanitarnog čvora,
* izvođenje elektro i vodovodnih instalacija,
* troškove pripreme, organizacije lokacije radova te eventualne troškove vezane za zauzeće javnih površina, prometna rješenja za vrijeme izvođenja radova, po potrebi projekt organizacije gradilišta,
* privremena regulacija prometa,
* trošak osiguranja tijekom izvođenja radova kod jednog od osiguravajućih društava,
* troškove svih potrebnih ispitivanja, pribavljanje potrebne dokumentacije i potrebnih atesta, kojima se dokazuje kakvoća, kvaliteta izvedenih radova i ugrađenih proizvoda i materijala koji obvezuju Ponuditelja,
* sukladnost ugrađenih materijala i proizvoda odgovarajućim važećim zakonima, drugim pozitivnim propisima, tehničkim i drugim važećim normativima
* ostalo definirano Troškovnikom.

Nisu dopuštene:

* ponude koje su suprotne odredbama Poziva,
* alternativne ponude.

**2.7. Prijenos porezne obveze:** Prijenos porezne obveze u graditeljstvu propisan je člankom 75. stavcima 2. i 3. Zakona o PDV-u ( NN 73/13, 99/13, 148/13, 153/13 ).

**2.8. Rok, način i uvjeti plaćanja :**

Izvedeni radoviobračunavati će se na osnovi izmjere stvarno izvedenih količina radova, prema ugovorenoj jediničnoj cijeni, te, po odgovornoj osobi Naručitelja, ovjerenoj građevinskoj knjizi. Izvedene i ovjerene radove Izvoditelj će obračunavati putem privremenih situacija i okončane situacije. Situacije Izvoditelj ispostavlja u 8 (osam) primjeraka. Situaciju ovjerenu od strane ovlaštene osobe Naručitelja Izvoditelj dostavlja na adresu Naručitelja: Grad Rijeka, Odjel gradske uprave za komunalni sustav-Direkcija zajedničke komunalne djelatnosti, Titov trg 3, sa naznakom: „Nabava i postava montažnog sanitarnog objekta na plaži Vila Nora red.br. Privremena/Okončana situacija“. Naručitelj će vršiti plaćanje na poslovni račun odabranog Ponuditelja, odnosno Podizvoditelja, u roku od 30 dana od dana zaprimanja ovjerene situacije, odnosno obavljene primopredaje i konačnog obračuna izvršenih radova. Po potpisanom okončanom obračunu ugovorne strane nemaju nikakvih daljnjih međusobnih potraživanja. Naručitelj će plaćanja izvršiti na poslovni račun odabranog Ponuditelja, odnosno Podizvoditelja, u roku od 30 dana od dana zaprimanja valjane situacije ovjerene od strane odgovorne osobe Naručitelja. Plaćanje se vrši u kunama. Mogućnost plaćanja predujma je isključena.

U slučaju sklapanja ugovora između Naručitelja i Zajednice ponuditelja, Naručitelj neposredno plaća svakom članu Zajednice ponuditelja za onaj dio ugovora o nabavi koji je on izvršio, ako Zajednica ponuditelja ne odredi drugačije.

U slučaju sklapanja ugovora između Naručitelja i Ponuditelja koji dio ugovora daje u podizvođenje Podizvoditelju/ima, Naručitelj neposredno plaća Podizvoditelju/ima za izvedene radove. Odabrani Ponuditelj mora svojoj ispostavljenoj valjanoj situaciji priložiti račune/situacije svog/jih Podizvoditelja koje je prethodno potvrdio ovjerom istih.

**2.9. Kriterij za odabir ponude:**

Najniža cijena. U slučaju da su dvije ili više ponuda jednako rangirane prema kriteriju odabira, Naručitelj će odabrati ponudu koja je zaprimljena ranije.

**2.10. Razlozi isključenja Ponuditelja:**

**a)** Obvezni razlozi isključenja Ponuditelja te dokumenti na temelju kojih se utvrđuje postoje li razlozi za isključenje.

Naručitelj će isključiti Ponuditelja iz postupka nabave:

**a.1.** Ako je Ponuditelj ili osoba ovlaštena po zakonu za zastupanje Ponuditelja pravomoćno osuđena za bilo koje od sljedećih kaznenih dijela, odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:

a.1.a) prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 292.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.), i počinjenje kaznenog djela u sastavu zločinačkog udruženja (članak 329.), iz Kaznenog zakona,

a.1.b) prijevara (članak 224.), pranje novca (članak 279.), prijevara u gospodarskom poslovanju (293.), primanje mita u gospodarskom poslovanju (članak 294.a.), davanje mita u gospodarskom poslovanju (članak 294.b.), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito poslovanje (članak 343.), primanje mita (članak 347.), i davanje mita (članak 348.) iz Kaznenog zakona (NN, br.110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

Za potrebe utvrđivanja postojanja obveznih razloga isključenja iz točke 1. Ponuditelj je dužan uz Ponudu dostaviti **Izjavu** potpisanu od osobe ovlaštene po zakonu za zastupanje Ponuditelja. Izjavu, na obrascu (**Prilog V**) ili izdanu na službenom memorandumu, popunjava i potpisuje osoba ovlaštena po zakonu za zastupanje Ponuditelja. Izjava ne smije biti starija od 3 (tri) mjeseca od dana objave Poziva za nadmetanje (u daljnjem tekstu: početak postupka nabave). Popunjena i potpisana Izjava mora sadržajno u potpunosti odgovarati tekstu navedenom u **Prilogu V**. Izjava ne mora biti ovjerena od strane javnog bilježnika. Obrazac prijave (**Prilog V**) sastavni je dio Poziva.

**a.2**. Ako Ponuditelj nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je Ponuditelju sukladno posebnim propisima odobrena odgoda plaćanja navedenih obveza.

Za potrebe dokazivanja postojanja obveznih razloga isključenja iz točke a.2. Ponuditelj je dužan u ponudi dostaviti:

1. potvrdu Porezne uprave o stanju duga koja ne smije biti starija od 30 (trideset) dana računajući od dana početka postupka nabave ili
2. važeći jednakovrijedni dokument nadležnog tijela države sjedišta Ponuditelja, ako se ne izdaje potvrda iz točke a) ili
3. izjavu pod prisegom ili odgovarajuću izjavu osobe koja je po zakonu ovlaštena za zastupanje Ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu ovjerenim potpisom kod bilježnika, koja ne smiju biti starija od 30 (trideset) dana računajući od dana početka postupka nabave, ako se u državi sjedišta ponuditelja ne izdaje potvrda iz točke a) ili jednakovrijedni dokument iz točke b).

**a.3.** Ako je Ponuditelj dostavio lažne podatke pri dostavi dokumenata sukladno točkama 2.10. i 2.11.

U slučaju Zajednice ponuditelja, postojanje okolnosti navedenih prema točkama a.1., a.2. i a.3. utvrđuju se za sve članove Zajednice ponuditelja pojedinačno.

U slučaju kada Ponuditelj za izvršenje predmeta nabave angažira Podizvoditelja (jednog ili više njih) okolnosti iz točaka a.1. i a.2. utvrđuju se za svakog Podizvoditelja posebno.

**b)** Ostali razlozi za isključenje Ponuditelja te dokumenti na temelju kojih se utvrđuje postoje li razlozi za isključenje:

Naručitelj će isključiti Ponuditelja iz postupka nabave:

b.1. Ako je Ponuditelj u posljednje dvije godine do početka postupka nabave učinio težak profesionalni propust koji Naručitelj može dokazati na bilo koji način. Težak profesionalni propust je postupanje Ponuditelja u obavljanju njegove profesionalne djelatnosti protivno odgovarajućim propisima, kolektivnim Ugovorima, pravilima struke ili sklopljenim ugovorima o nabavi, a koje je takve prirode da čini Ponuditelja neprikladnom i nepouzdanom stranom ugovora o nabavi kojeg Naručitelj namjerava sklopiti. Težak profesionalni propust je takvo postupanje Ponuditelja koje ima kao posljedicu značajne i/ili opetovane nedostatke u izvršenju bitnih zahtjeva iz Ugovora koji su doveli do njegovog prijevremenog raskida, nastanka štete ili drugih sličnih posljedica. Postojanje teškog profesionalnog propusta dokazuje Naručitelj na temelju objektivne procjene okolnosti svakog pojedinog slučaja.

U slučaju da Naručitelj raspolaže dokazima da je Ponuditelj učinio težak profesionalni propust (kako je navedeno u točki b.1.) Naručitelj će istog isključiti iz postupka nabave.

U slučaju Zajednice ponuditelja postojanje okolnosti navedenih pod točkom b.1. utvrđuje se za sve članove Zajednice ponuditelja pojedinačno.

U slučaju da Ponuditelj za izvršenje predmeta nabave angažira jednog ili više Podizvoditelja, okolnosti iz točke b.1. utvrđuju se za sve Podizvoditelje zasebno.

**2.11. Dokazi sposobnosti:**

Ponuditelji su dužni kao dokaz postojanja odgovarajuće sposobnosti dostaviti sljedeće:

1. **Pravna i poslovna sposobnost:**

a.1. Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta ponuditelja, a ako se takav izvod ne izdaje u državi sjedišta Ponuditelja, tada Ponuditelj dostavlja izjavu s ovjerom potpisa kod nadležnog tijela. Upis u predmetni registar dokazuje se izvodom.

Izvod ili izjava ne smiju biti stariji od 3 (tri) mjeseca računajući od dana početka postupka nabave.

U slučaju Zajednice ponuditelja, svi članovi Zajednice ponuditelja obvezni su pojedinačno dokazati postojanje pravne i poslovne sposobnosti.

U slučaju kada Ponuditelj angažira jednog ili više Podizvoditelja okolnosti iz ove točke utvrđuju se za sve Podizvoditelje pojedinačno.

1. **Financijska sposobnost:**

Ponuditelj svoju financijsku sposobnost dokazuje slijedećim dokumentima:

b.1. preslika potvrde Porezne uprave kojom se dokazuje da su plaćene sve dospjele porezne obveze i obvezne za mirovinsko i zdravstveno osiguranje, osim ako je gospodarskom subjektu sukladno posebnim propisima odobrena odgoda plaćanja navedenih obaveza, koja ne smije biti starija od 30 (trideset) dana od dana početka postupka nabave.

b.2. dokument izdan od bankarskih ili drugih financijskih institucija, kod kojih Ponuditelj ima glavni račun, kojima se dokazuje solventnost Ponuditelja.

Traženim dokumentom Ponuditelj dokazuje da njegov glavni račun nije bio u neprekidnoj blokadi računa u posljednjih 30 (trideset) dana od dana početka postupka nabave.

b.3. Važeća polica osiguranja Ponuditelja kao dokaz jamstva za pokriće osiguranja odgovornosti iz djelatnosti.

Ponuditelj je dužan dostaviti dokaze jamstva za otklanjanje štete koja može nastati u svezi obavljanja djelatnosti obuhvaćenih predmetom nabave. Ponuditelj se može, po potrebi, osloniti na sposobnost drugih gospodarskih subjekata, bez obzira na pravnu prirodu njihova međusobna odnosa. U tom slučaju, Ponuditelj mora dokazati Naručitelju da će imati na raspolaganju nužne resurse, primjerice, prihvaćanjem obveze drugih subjekata u tu svrhu. Pod istim uvjetima Zajednica ponuditelja može se osloniti na sposobnost članova Zajednice ponuditelja ili drugih subjekata.

Ukoliko se sposobnosti iz točke 2.11.b) dokazuje putem Podizvoditelja, Ponuditelj je dužan u ponudi dostaviti tražene dokaze sposobnosti iz tih točaka za Podizvoditelja.

Ako iz opravdanih razloga Ponuditelj nije u mogućnosti dostaviti dokument o financijskoj sposobnosti koji je Naručitelj tražio, svoju financijsku sposobnost može dokazati i bilo kojim drugim dokumentom koji Naručitelj smatra prikladnim.

Naručitelj prikladnom smatra primjerice: izjavu osiguravatelja (vlastitu izjava osiguravatelja) ili reosiguravatelja (vlastitu izjava reosiguravatelja) o svojoj financijskoj snazi s minimalnim rejtingom potrebnim za osiguranje navedenih rizika, ugovor Ponuditelja i osiguravatelja za pokriće navedenih rizika, potvrdu o tako sklopljenom ugovoru.

1. **Tehnička i stručna sposobnost**

Ponuditelj svoju tehničku i stručnu sposobnost dokazuje sljedećim dokumentima:

c.1. Popis ugovora o radovima izvršenim u 2014. godini i tijekom pet godina koje prethode toj godini (2009., 2010., 2011., 2012., 2013.). Popis ugovora sadrži: vrijednost radova, datum, mjesto izvođenja radova i naziv druge ugovorene strane. Popis kao dokaz o zadovoljavajućem izvršenju radova sadrži ili mu **se prilaže** **potvrda** potpisana ili izdana od Naručitelja za kojeg je Ponuditelj izvršio predmetne radove, a kao dokaz da su radovi izvedeni uredno i u skladu s pravilima struke. Ako je druga ugovorna strana privatni subjekt, popis kao dokaz o uredno pruženoj usluzi sadrži ili mu se prilaže potvrda tog subjekta, a u nedostatku iste vrijedi izjava gospodarskog subjekta uz dokaz da je potvrda zatražena.

Naručitelj zadržava pravo izravno od druge strane zatražiti provjeru istinitosti potvrde.

Dokaz stručne i tehničke sposobnosti se dostavlja na obrascu Naručitelja (Prilog VI), a istom se prilažu gore zatraženi potvrde.

Ponuditelj se smatra sposobnim Ponuditeljem ako iz dostavljenog popisa ugovora o izvedenim radovima u čijem prilogu su potvrde o zadovoljavajućem izvršenju za radove kako slijedi:

* da je u razdoblju za koje daje popis, sklopio i izvršio je najmanje jedan ugovor čiji je predmet isti ili sličan predmetu nabave, a čija je vrijednost jednaka ili veća procijenjenoj vrijednosti predmetne nabave (109.200,00 kn, bez PDV-a).

Ukoliko je Ponuditelj Zanatska zadruga, tada u ponudi mora navesti članove zadruge koji će izvoditi radove koji su predmetom nabave te njihovu pretežitu djelatnost i priložiti ugovor kojim su regulirani prava i obveze zadruge i tog člana.

U slučaju Zajednice ponuditelja svi članovi Zajednice ponuditelja obvezni su pojedinačno dokazati svoju pravnu i poslovnu sposobnost. Ostale uvjete sposobnosti moraju dokazati kumulativno

Ukoliko se sposobnosti iz točke 2.11.c) dokazuje putem Podizvoditelja, Ponuditelj je dužan u ponudi dostaviti tražene dokaze sposobnosti iz tih točaka za Podizvoditelja.

Naručitelj zadržava pravo da, ukoliko to smatra potrebnim:

1. od Ponuditelja zatraži da u primjerenom roku dostavi izvornik ili ovjerenu presliku dokumenata iz ove točke ponude i/ili
2. obrati se izdavatelju dokumenata i/ili nadležnim tijelima.

Ukoliko se utvrdi da je Ponuditelj dostavio lažne podatke, Naručitelj će ga isključiti iz postupka nabave.

* 1. **Ostali uvjeti:**
1. **BITNI UVJETI ZA IZVRŠENJE UGOVORA**
	1. **Osiguranje, jamstva, ugovorna kazna :**
		1. Jamstvo o osiguranju za pokriće odgovornosti iz djelatnosti za otklanjanje štete

koja može nastati u vezi s obavljanjem djelatnosti obuhvaćene predmetom nabave.

* + 1. Jamstvo za uredno ispunjenje ugovornih obveza.

Odabrani Ponuditelj je dužan:

* u roku od najkasnije osam dana od dana sklapanja Ugovora dostaviti jamstvo za uredno ispunjenje ugovora u obliku bezuvjetne garancije banke za dobro izvršenje obveza iz ugovora o izvođenju radova, s klaluzulom „plativo na prvi poziv“ ili „bez prava prigovora“. Jamstvo se izdaje u korist Naručitelja, u apsolutnom iznosu izraženom u visini 10 (deset)% vrijednosti ugovora (bez PDV-a), s rokom važenja do dana uredne primopredaje radova.
	+ 1. Jamstvo za otklanjanje nedostataka u jamstvenom roku

Odabrani Ponuditelj je dužan:

* po izvršenju ugovorne obveze dostaviti jamstvo za otklanjanje nedostataka u jamstvenom roku u obliku bezuvjetne garancije sa klauzulom „bez prava prigovora“ odnosno „plativo na prvi pisani poziv“, u iznosu 5% od ukupne vrijednosti ugovora s PDV-om, s rokom važenja od dvije godine od dana uspješno obavljene primopredaje izvedenih radova. Uvjeti pod kojima će Naručitelj naplatiti bankarsku garanciju utvrđeni su Ugovorom o javnim radovima pri čemu odabrani Ponuditelj odnosno Izvoditelj radova jamči Naručitelj za kvalitetu izvršenih radova, ugrađenih materijala i proizvoda, a u skladu s pozitivnim propisima.
	+ 1. Ugovorna kazna sukladno odredbama Zakona o obveznim odnosima („Narodne novine“ broj 35/05, 41/08, i 125/11).
	1. **Načelo savjesnosti i poštenja**

Odabrani Ponuditelj jamči i obvezuje se da nije počinio niti da je itko prema njegovom znanju počinio niti jednu od sljedećih radnji, te da neće počiniti, niti će ikoja osoba koja djeluje uz njegovo znanje ili suglasnost počiniti ikoju od tih radnji, a to su:

(a) nuđenje, davanje, primanje ili traženje bilo kakve neprimjerene koristi kojom bi utjecao na djelovanje zaposlenika Naručitelja u vezi s predmetnim postupkom nabave odnosno provedbom ugovora zaključenog na temelju istog,

(b) svako djelo kojim se neprimjereno utječe ili se nastoji utjecati na postupak nabave ili provedbu zaključenog ugovora na štetu Naručitelja, uključujući i tajni dogovor ponuditelja.

U tom smislu, ako je neki član Uprave odabranog Ponuditelja, voditelj projekta ili dužnosnik upoznat s nekim činjenicama, smatra se da je s time upoznat i odabrani ponuditelj.

* 1. **Popis gospodarskih subjekata s kojima je Naručitelj u sukobu interesa ili navod da takvi subjekti ne postoje:**

Takvi subjekti ne postoje.

* 1. **Ostali bitni uvjeti za izvršenje ugovora:**

Ugovor će se sačiniti sukladno uvjetima iz predmetne dokumentacije i ponude odabranog Ponuditelja, a zaključiti će se nakon dostave obavijesti o odabiru.

Ugovaraju se osiguranja, jamstva, ugovorne kazne prema točki 3.1. Poziva za dostavu ponuda.

1. **ODREDBE O PONUDI**

**4.1. Sadržaj ponude - sastavni dijelovi ponude:**

- popunjen i od strane ovlaštene osobe Ponuditelja potpisan i pečatom ovjeren Ponudbeni list (Prilog I),

- popunjen obrazac za Podizvoditelja (Prilog II),

- popunjen i od strane ovlaštene osobe Ponuditelja potpisan i pečatom ovjeren obrazac Troškovnika (Prilog III),

- traženi dokazi sposobnosti,

- dokumenti kojima Ponuditelj dokazuje da ne postoje obvezni i ostali razlozi isključenja

- Izjava o integritetu potpisana od strane ovlaštene osobe Ponuditelja i ovjerena pečatom (Prilog IV),

- Izjava od strane ovlaštene osobe Ponuditelja, ovjerena pečatom (Prilog V),

- popunjen obrazac Popis ugovora o radovima izvršenim u 2014. godini i u posljednjih 5 (pet) godina (2009., 2010., 2011., 2012. i 2013.), (Prilog VI),

**- ostalo traženo Pozivom.**

Nije dopušteno davanje inačica ( varijanti ) i alternativnih ponuda.

**4.2. Način izrade i dostave ponude :**

Ponuda mora biti sukladna Pozivu. Ponuda se izrađuje na način da čini cjelinu, **uvezuje se na način da se onemogući naknadno vađenje ili umetanje listova**. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova na način da svaki za sebe čini cjelinu. **Stranice ponude označavaju se brojem** na način da je vidljiv redni broj stranice i ukupan broj stranica ponude. Kada je ponuda izrađena od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio. Ako se ponuda sastoji od više dijelova Ponuditelj mora u sadržaju ponude navesti od koliko se dijelova ponuda sastoji. Ukoliko je dio ponude izvorno numeriran (primjerice, katalozi), Ponuditelj ne mora taj dio ponude ponovo numerirati. Necjelovita ponuda neće se uzeti u razmatranje. Ponuda se piše neizbrisivom tintom (pisano rukom ili ispisom štampača). Ispravci u ponudi moraju biti izrađeni na način da su vidljivi. Svaki ispravak mora uz navod datuma biti potvrđen potpisom ovlaštene osobe Ponuditelja i ovjeren pečatom.

Pri izradi Ponude Ponuditelj ne smije mijenjati i nadopunjavati tekst dokumentacije za nadmetanje.

Sve tražene dokumente koji se dostavljaju iz razloga utvrđivanja postojanja obveznih i ostalih razloga isključenja, kao i dokumente tražene radi utvrđivanja sposobnosti Ponuditelja, Ponuditelj može dostaviti u neovjerenoj preslici pri čemu se neovjerenom preslikom smatra i neovjereni ispis elektroničke isprave.

U slučaju postojanja sumnje u istinitost podataka navedenih dostavljenim dokumentima, Naručitelj može radi provjere istinitosti podataka od Ponuditelja zatražiti da u primjerenom roku dostavi izvornike ili ovjerene preslike tih dokumenata i/ili obratiti se izdavatelju dokumenata i/ili nadležnim tijelima.

Naručitelj zadržava pravo od najpovoljnijeg Ponuditelja (Ponuditelj s kojim namjerava sklopiti ugovor) zatražiti dostavu izvornika ili ovjerenih preslika jednog ili više dokumenata koji su zatraženi Pozivom. Ukoliko je Ponuditelj u dostavljenoj Ponudi priložio izvornike ili ovjerene preslike, tada ih nije dužan ponovo dostavljati. Dostavljeni izvornici ili ovjerene preslike dokumenata ne moraju odgovarati prethodno dostavljenim neovjerenim preslikama dokumenata, ali Ponuditelj njima mora dokazati da i dalje ispunjava zadane uvjete.

Dostava ponude elektroničkim putem nije dopuštena.

U roku za dostavu ponude Ponuditelj može izmijeniti svoju ponudu, nadopuniti je ili od nje odustati.

Izmjena i/ili dopuna ponude dostavlja se na isti način kao i osnovna ponuda s obaveznom naznakom da se radi o izmjeni i/ili dopuni ponude. Zaprimljena izmjena i/ili dopuna ponude se numerira novim rednim brojem, prema redoslijedu zaprimanja posljednje izmjene i/ili dopune te ponude. Ponuda se u tom slučaju smatra zaprimljena u trenutku posljednje zaprimljene izmjene i/ili dopune.

Ponuditelj pisanom izjavom odustaje od svoje dostavljene ponude. Pisana izjava se dostavlja na isti način kao i ponuda sa obaveznom naznakom da se radi o odustajanju od ponude.

U slučaju dostavljenih dokumenata koji sadrže pogreške, nedostatke ili nejasnoće koje se mogu ukloniti, a koji se odnose na dokumentaciju zatraženu u točkama 2.10. i 2.11. Poziva, Naručitelj će pozvati Ponuditelje da u primjerenom roku isprave, upotpune ili pojasne dokumenti koje su predali ili upotpune dokumente koje su predali ili dostave dokumente koje su trebali predati sukladno zahtjevima Poziva.

Naručitelj može pozvati Ponuditelja da u primjerenom roku pojasni pojedine elemente ponude u dijelu koji se odnosi na ponuđeni predmet nabave. Pojašnjenje ponude neće rezultirati izmjenom ponude.

Ukoliko Ponuditelj u primjerenom roku, kojeg definira Naručitelj, ne postupi po pozivu Naručitelja, na način da ne dostavi tražene dokumente, ne ukloni pogreške, nedostatke ili nejasnoće, Naručitelj će Ponuditelja isključiti, na način da odbije njegovu ponudu. Naručitelj će na osnovu ponovnog rangiranja preostalih Ponuditelja pozvati slijedećeg najpovoljnijeg Ponuditelja na dostavu izvornika ili ovjerenih preslika dokumenata.

Ponudu dostavljenu nakon isteka roka za dostavu ponuda Naručitelj evidentira kao zakašnjelu ponudu. Ista se obilježava kao zakašnjela i vraća se Ponuditelju bez odgode, neotvorena.

**4.3. Jezik i pismo ponude:**

Ponuda se izrađuje na hrvatskom jeziku i latiničnom pismu.

**4.4. Rok za dostavu ponude :**

**05.12.2014.** godine do 10.00 sati, bez obzira na način dostave ponuda.

**4.5. Rok i mjesto otvaranja ponude:**

Otvaranje ponuda dana **05.12.2014.** godine u 10.00 sati, Grad Rijeka, Odjel gradske uprave za komunalni sustav, Direkcije zajedničke komunalne djelatnosti. Otvaranje ponuda nije javno.

**4.6. Adresa za dostavu ponude i potrebna oznaka na omotnici ponude:**

Ponuda se dostavlja u zatvorenoj omotnici na sljedeći način:

1. adresirana na: GRAD RIJEKA, Odjel gradske uprave za komunalni sustav, Titov trg 3, 51 000 Rijeka,
2. naznaka: „ NE OTVARAJ – NABAVA I POSTAVA MONTAŽNOG SANITARNOG OBJEKTA NA PLAŽI VILA NORA, Ev.br.iz Plana nabave 02-04-07/2014“,
3. na poleđini: naziv i adresa Ponuditelja.

**4.7. Služba i osoba zadužena za kontakt:**

Pojašnjenja vezana za:

1. *predmet nabave:*

Služba održavanja, Direkcija zajedničke komunalne djelatnosti,

Rijeka-Titov trg 3, od 8.00 do 16.00 sati na tel.:

209-399 (Tatjana Pavačić); fax. 209-348;

adresa el. pošte: tatjana.pavacic@rijeka.hr.

209-391 (Franco Pulin); fax. 209-348;

adresa el. pošte: franco.pulin@rijeka.hr .

1. *provedbu postupka javne nabave:*

Ured pripreme, Direkcija zajedničke komunalne djelatnosti, Rijeka – Titov trg 3, od 8.00 do 16 sati, (soba 304) ili na tel.:

209-928 (Dejan Mavrinac); fax 209-406,

adresa el. pošte: dejan.mavrinac@rijeka.hr .

209-927 (Sandra Grubić); fax 209-406;

adresa el. pošte: sandra.grubic@rijeka.hr .

**4.8. Odredbe o odabiru ponude ili poništenju postupka nabave:**

Obavijest o odabiru ili poništenju postupka nabave Naručitelj će poslati pisanim putem u roku od 30 (trideset) dana od dana isteka roka za dostavu ponude (dan otvaranja ponude).

Obavijest o odabiru ponude s preslikom Zapisnika o otvaranju, pregledu, ocjeni i rangiranju ponuda te obavijest o poništenju postupka nabave Naručitelj će dostaviti svakom ponuditelju koji je dostavio ponudu.

Na obavijest o odabiru ili o poništenju postupka nije dopuštena žalba.

**4.9. Posebne odredbe:**

Na ovaj postupak ne primjenjuje se Zakon o javnoj nabavi.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema Ponuditeljima.

1. **OBAVIJEST O REZULTATIMA NABAVE**

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovoga Poziva za dostavu ponuda i zadržava pravo odbiti sve ponude i poništiti ovaj postupak ukoliko niti jedna dostavljena ponuda ne odgovara svrsi nabave ili ako prelazi osigurana sredstva, odnosno u drugim opravdanim slučajevima (npr. profesionalni propust) prema odluci Naručitelja.

Naručitelj će izvršiti pregled, ocjenu i rangiranje dostavljenih ponuda najkasnije u roku od 30 (trideset) dana od isteka roka za dostavu ponuda te pisanu obavijest o rezultatima nabave (o odabiru najpovoljnije ponude ili odbijanju svih ponuda i poništenju postupka nabave) dostaviti svim Ponuditeljima.

1. **OSTALO**

/

1. **PRILOZI POZIVU ZA DOSTAVU PONUDA**

 Prilog I. – obrazac Ponudbeni list

 Prilog II. - obrazac za Podizvoditelje

 Prilog III . – obrazac Troškovnik

 Prilog IV. – Izjava o integritetu

 Prilog V - Izjava Ponuditelja

 Prilog VI - obrazac Popis ugovora o radovima izvršenim u 2014. godini i u posljednjih 5 (pet) godina (2009., 2010., 2011., 2012. i 2013.).

Pročelnik:

Irena Miličević

 p.o. Gradonačelnika

M.P.